Document ID: /roh_data/filtered/fineweb-2-filterrobots_roh.jsonl.gz/45737

La Via dal Pass dal Bernina è stada serrada mesemna suentermezdi per radund duas uras. Sin la via ch'era cuverta da naiv avevi dà in accident, datiers dal Lago Bianco. Ina automobilista da 35 onns ch'era da viadi giu dal pass direcziun Puntraschigna è vegnida sin il vial sanester e collidada là frontalmain cun in automobilist da 48 onns che vegniva ensi. In'ulteriura automobilista da 31 onns, ch'era da viadi ensi, n'ha betg pudì franar a temp ed è collidada cun l'auto davantvart. Sco la Polizia chantunala scriva èn duas persunas vegnidas blessadas.
RTR novitads 12:00